b'\n_START_ARTICLE_\nAzte\xc5\xa1ki koledar\n_START_PARAGRAPH_\nAzt\xc3\xa9\xc5\xa1ki koled\xc3\xa1r je bil koledar Aztekov iz predkolumbovske Mehike. Je eden od mezoamaeri\xc5\xa1kih koledarjev, katerega osnovna zgradba je v osnovi podobna koledarjem anti\xc4\x8dne Srednje Amerike (Mezoamerike)._NEWLINE_Koledar sta sestavljala 365-dnevni cikel in 260-dnevni obredni cikel. Oba cikla skupaj sta tvorila 52 letno\xc2\xa0\xc2\xbbstoletje\xc2\xab, ki se v\xc4\x8dasih imenuje\xc2\xa0\xc2\xbbkoledarska zaokro\xc5\xbeitev\xc2\xab.\n_START_SECTION_\n365-dnevni koledar\n_START_PARAGRAPH_\nSon\xc4\x8dev koledar s 365 dnevi, ki se imenuje megleno leto (ali me\xc5\xa1\xc4\x8dansko leto), je sestavljalo 18 mesecev, vsak z 20. dnevi, z dobo 5 ali 6 dni, dodanih na koncu. 360-dnevno periodo so Azteki imenovali\xc2\xa0\xc2\xbbx\xc3\xadhuitl\xc2\xab. Kon\xc4\x8dni nesre\xc4\x8dni dnevi so se v nahuatlu imenovali\xc2\xa0\xc2\xbbnemontemi\xc2\xab._NEWLINE_Vsak mesec je imel svoje posebno ime, dneve pa so \xc5\xa1teli od 0 do 19, saj so poznali dvajseti\xc5\xa1ki \xc5\xa1tevilski sestav. Dneve v zadnjem mesecu nemontemiju so \xc5\xa1teli od 0 do 4.\n_START_SECTION_\nVpliv majevskega koledarja\n_START_PARAGRAPH_\nNiso \xc5\xa1e z gotovostjo ugotovili, ali je azte\xc5\xa1ki koledar starej\xc5\xa1i od majevskega koledarja, in kateri koledar je na katerega vplival. Veliko pokazateljev pa pravi, da je bilo ravno nasprotno, in da so Azteki v bistvu le nekako prevzeli in si prilagodili majevski koledar, ki je \xc5\xa1e bolj zapleten.'